Oficiālais Vēstnesis L 270 , 15/09/1992 Lpp. 0027 - 0034

Speciālizdevums somu valodā: Nodaļa 3 Sējums 45 Lpp. 0076

Speciālizdevums zviedru valodā: Nodaļa 3 Sējums 45 Lpp. 0076



Komisijas Lēmums (1992. gada 2. septembris) par dzīvnieku veselības nosacījumiem un veterināro sertifikāciju liellopu embriju importam no trešām valstīm (92/471/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājas liellopu embrijiem to importu no trešām valstīm [1], kurā jaunākie grozījumi izdarīti ar Direktīvu 90/425/EEK [2], un jo īpaši ar tās 9. un 10. pantu, tā kā Komisijas Lēmumā 91/270/EEK [3] izveidots to trešo valstu saraksts, no kurām dalībvalstīm atļauj importēt liellopu embrijus; tā kā ar Komisijas Lēmumu 92/452/EEK [4] izveido sarakstu ar embriju ieguves brigādēm noteiktām trešām valstīm; tā kā Lēmumu 92/452/EEK pienācīgi papildina ar jaunu informāciju no citām trešām valstīm; tā kā ir jānosaka veterinārsanitārās prasības un veterinārā sertifikācija, kas vajadzīga liellopu embriju importēšanai no trešām valstīm; tā kā to trešo valstu kompetentās iestādes, kurās embrijus, kas paredzēti eksportam uz Kopienu, savāc, ir apņēmušās nodrošināt, ka šādu embriju ieguvi un apstrādi veic apstiprināta un pārraudzīta embriju ieguves brigāde, ka tie ir iegūti no dzīvniekiem, kuru veselības stāvoklis ir apmierinošs, ka tie ir uzglabāti un transportēti saskaņā ar noteikumiem, kas saglabā šādu embriju veselības stāvokli un, lai nodrošinātu šo saistību izpildi, transportēšanas laikā tiem pievienots dzīvnieku veselības sertifikāts; tā kā sarakstā minētās trešo valstu veterinārās iestādes ir apņēmušās pa teleksu vai telefaksu 24 stundu laikā paziņot un apstiprināt Komisijai un dalībvalstīm jebkuru šādu slimību gadījumu: govju mēri, mutes un nagu sērgu, govju kontagiozo pleiropneimoniju, infekciozo katarālo drudzi (zilās mēles slimību), epizootisko hemoroģisko slimību, infekciozā enzootiskā hepatīta (Rifta ielejas drudža) vīrusu un kontagiozo vezikulāro stomatītu, vai arī par lēmumu vakcinēt pret jebkuru no tām; tā kā dzīvnieku veselības stāvoklis sarakstā minētajās trešās valstīs no liellopu embriju importa viedokļa ir apmierinošs; tā kā veterinārais dienests šajās valstīs ir labi izveidots un organizēts; tā kā dzīvnieku veterinārais sertifikāts ir pieņemts, lai rūpētos par dzīvnieku veselības stāvokli atsevišķās trešās valstīs; tā kā pasākumi, kas nodrošina šā lēmuma izpildi, ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Dalībvalstis atļauj tādu liellopu embriju importu, kas atbilst garantijām, kuras izklāstītas veselības sertifikātā saskaņā ar A pielikuma I daļu. Šim sertifikātam jābūt pievienotam embriju sūtījumam no tām trešām valstīm vai to trešo valstu daļām, kas uzskaitītas A pielikuma II daļā. 2. Dalībvalstis atļauj tādu liellopu embriju importu, kas atbilst garantijām, kuras izklāstītas veselības sertifikātā saskaņā ar B pielikuma I daļu. Šim sertifikātam jābūt pievienotam embriju sūtījumam no tām trešām valstīm vai to trešo valstu daļām, kas uzskaitītas B pielikuma II daļā. 2. pants Šis lēmums ir adresēts dalībvalstīm. Briselē, 1992. gada 2. septembrī Komisijas vārdā — Komisijas loceklis Ray Mac Sharry [1] OV L 302, 19.10.1989., 1. lpp. [2] OV L 224, 18.8.1990., 29. lpp. [3] OV L 134, 29.5.1991., 56. lpp. [4] OV L 250, 29.8.1992., 40. lpp. -------------------------------------------------- A PIELIKUMS I DAĻA +++++ TIFF +++++ +++++ TIFF +++++ II DAĻA Valstu saraksts, kurās izmantošanai apstiprināts dzīvnieka veselības sertifikāta paraugs kas dots A pielikuma I daļā Austrija Bosnija – Hercogovina Kanāda – Jāsertificē attiecībā uz to Kanādas daļu, kas aprakstīta kā "Britu Kolumbijas Okanaganas apgabals" un definēta Komisijas Lēmuma 88/212/EEK [1] pielikuma 2. punkta c) apakšpunkta ii) daļā. Horvātija Čehoslovākija Somija Ungārija Izraēla Jaunzēlande Norvēģija Polija Rumānija Slovēnija Zviedrija Šveice Amerikas Savienotās Valstis Dienvidslāvijas Republikas Serbija, Melnkalne un Maķedonija [1] OV L 95, 13.4.1988., 21. lpp. -------------------------------------------------- B PIELIKUMS I DAĻA +++++ TIFF +++++ +++++ TIFF +++++ II DAĻA Valstu saraksts, kurās izmantošanai apstiprināts dzīvnieka veselības sertifikāta paraugs kas, dots B pielikuma I daļā Austrālija --------------------------------------------------